Държавен вестник, бр. 51, 2019 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  51
(2) Всеки член на комисията по чл. 19 присъжда точки по всеки специфичен показател в колона 2 
от таблицата по ал. 1, като прилага посочената петстепенна скала и съответните критерии за опреде-
ляне на конкретния брой точки:
Брой на 
точките
Критерии
4 точки
Оценка „отличен“ – по съответния специфичен показател кандидатът е спазил всички не-
обходими изисквания, налице са нужните доказателства за пълнота, обоснованост, точност, 
яснота и приложимост в процеса на неговата изпълнимост.
3 точки
Оценка „добър“ – по съответния специфичен показател кандидатът е спазил всички не-
обходими изисквания, налице са доказателства за неговата изпълнимост, съпътствани от 
видими пропуски и непълноти. 
2 точки
Оценка „задоволителен“ – по съответния специфичен показател кандидатът не е спазил 
всички необходими изисквания, налице са пропуски и неясноти, които биха затруднили 
неговата изпълнимост.
1 точка
Оценка „формален“ – по съответния специфичен показател участникът е направил формално 
предложение без изискуемата пълнота и обоснованост, които се съпътстват от сериозни 
пропуски и неясноти, доказващи неговата затруднена изпълнимост.
0 точки
Оценка „лош“ – по съответния специфичен показател участникът е направил формално 
предложение без изискуемата пълнота и обоснованост, налице са сериозни рискове и съм-
нения относно неговата изпълнимост.
(3) Всеки член на експертната комисия обо-
сновава присъдените от него точки по ал. 2. 
Обосновката се представя в колона 5 на табли-
цата по ал. 1.
(4) Общата оценка, която определя всеки член 
на експертната комисия, се формира в колона 4 
като произведение от присъдените точки и кое-
фициента за тежест. Максималният брой точки, 
който може да се присъди на едно конкурсно 
предложение, е 104 точки.
Чл. 23. Въз основа на присъдените от всич-
ки членове на експертната комисия точки по 
чл. 22, ал. 4 за всяко конкурсно предложение се 
определя средната оценка за целесъобразност и 
изпълнимост съгласно чл. 20, ал. 1, т. 3.
Раздел ІІ
Определяне на финансовата ефективност на 
конкурсните предложения
Чл. 24. На оценяване за финансова ефективност 
подлежат само предложения, които са събрали 
70 и повече от 70 точки.
Чл. 25. (1) Определянето на финансовата ефек-
тивност се основава на изчисляването на среден 
разход за един пряк бенефициент чрез делене 
на общата стойност на разходите, определени за 
конкурсното предложение, на броя на преките 
бенефициенти. Въз основа на изчислените средни 
разходи за един пряк бенефициент се прави под-
реждане на допуснатите до оценка за финансова 
ефективност конкурсни предложения, като се 
започне с лицето с най-ниски разходи и се за-
върши с лицето, предлагащо най-високи разходи.
(2) Последният в класацията по предходната 
алинея (с най-високи средни разходи) получава 0 
точки. Следващият по възходяща линия получава 
съответстващ брой точки, като се прилага след-
ното правило: за всеки следващ лев намаление 
се получават по 0,015 точки.
(3) Когато средният разход съдържа стотинки, 
за тях се изчисляват точки пропорционално на 
количеството им.
Чл. 26. (1) Точките, определени по чл. 25, 
се увеличават с коригиращи коефициенти при 
наличието на следните обстоятелства:
1. за всеки пряк бенефициент активен участник 
със 71 до 90 на сто намалена работоспособност/ 
вид и степен на увреждане, възползвал се от 
резултатите на конкурсното предложение, се 
получава увеличение от 0,005;
2. за всеки пряк бенефициент активен участ-
ник с 91 на сто и повече от 91 на сто намалена 
работоспособност/вид и степен на увреждане, 
възползвал се от резултатите на конкурсното 
предложение, се получава увеличение от 0,02;
3. за всеки пряк бенефициент активен участ-
ник до 29-годишна възраст, възползвал се от 
резултатите на проекта, се получава увеличение 
от 0,01; когато бенефициентът е лице, за което се 
присъжда коефициент по т. 1 или 2, за него се 
присъжда коефициент, който представлява сбор 
от 0,01 и съответния коефициент по т. 1 или 2;
4. за всеки пряк бенефициент активен участ-
ник с умствени затруднения и/или психически 
увреждания, възползвал се от резултатите на 
конкурсното предложение, се получава допълни-
телно увеличение от 0,07 без оглед на възрастта.
 (2) След определяне на коефициентите по 
предходната алинея се изчислява общ коригиращ 
коефициент чрез събиране на коефициентите, 
определени за отделните точки. Към получения 
общ коригиращ коефициент се добавя единица и 
с полученото число се умножава базовата оценка, 
получена по чл. 25.
Раздел ІІІ
Класиране и финансиране на конкурсните 
предложения
Чл. 27. (1) За конкурсните предложения, които 
са получили оценка за целесъобразност и изпъл-
нимост и финансова ефективност, се определя 
среднопретеглен брой точки в съответствие с 
разпоредбите на чл. 20, ал. 1, т. 6. 
(2) Въз основа на среднопретегления брой 
точки конкурсните предложения се подреждат 
по низходящ ред поотделно по всеки компо-
нент. Определените за разпределяне по всеки 
компонент финансови средства се предоставят 
последователно на предложенията с най-много 
точки до изчерпването им.